El col·legi d'advocats de Portugal lidera la transformació digital amb Invote | Scytl\nEl col·legi d’advocats de Portugal lidera la transformació digital amb Invote\nEl col·legi d’advocats de Portugal ha utilitzat amb èxit el vot en línia per primera vegada per elegir la seva junta directiva. La solució, Invote, implementada per Scytl en col·laboració amb AskBlue, ha afavorit una participació sense precedents de més de 31.000 lletrats.\nSegons el president del col·legi d’advocats, Guilherme Figueiredo, “la solució ens ha sorprès gratament, gràcies a la seva facilitat d’ús i l’alt nivell de participació registrat”. A més, va afegir: “Tot ha anat molt bé. Després d’aquesta experiència, ningú voldrà tornar al procediment tradicional en paper “.\nL’objectiu d’Online Voting era facilitar l’accés al vot i estimular la participació de tots els advocats del país en aquestes eleccions, i alhora ha assegurat la integritat i la seguretat d’un procés que se solia dur a terme en persona. Invote va implementar un protocol criptogràfic patentat únic que, en combinar-se amb mesures de seguretat lògiques i físiques, va garantir un procés de vot per internet amb els majors nivells de seguretat disponibles al mercat.


admin – Pàgina 89 – BÉTERA – toda la información del Bétera, Valencia\nInvestiguen la mort d'un home a Xiva\ninicio, Notícies, SuccessosBy admin 30 de maig de 2018 Leave a comment\n(EFE) La Guàrdia Civil investiga la mort d’un home de més de 60 anys a l’entorn d’una caseta de camp a Chiva. El cadàver es va trobar sense signes de forcejament. La desaparició havia estat denunciada per la seva germana, que no l’havia vist des d’aquest divendres. El cadàver de l’home va ser trobat aquest…\ninicio, NotíciesBy admin 29 de maig de 2018 Leave a comment\nLa Regidoria municipal d’Agricultura de Bétera ha obert el termini de presentació de sol·licituds per a l’adjudicació dels horts urbans. Aquesta adjudicació va dirigida especialment a les persones en situació d’atur, pensionistes i persones en risc d’exclusió social. La finalitat d’aquests horts es permetre una producció d’autoconsum per a les persones abans mencionades. El termini…\nFestes de Bétera, inicio, Notícies, Oci i CulturaBy admin 29 de maig de 2018 Leave a comment\nEl passat dissabte, 26 de maig, va tindre lloc l’acte d’entrega dels premis del concurs de dibuix ‘Els colors de la festa‘. Cap a les 18.00 hores, el Saló de Plens del Castell de Bétera acollia als guanyadors, organitzadors, autoritats i públic assistent, entre d’altres. Aquesta iniciativa, que enguany arribava a la seua tercera edició,…\nFerrocarrils de la Generalitat Valenciana (FGV) ha licitat la redacció del projecte i corresponents estudis de les actuacions de millora d’accessibilitat i seguretat dels passos a nivell de vianants de Metrovalencia. Les 44 actuacions previstes són resultat de l’estudi que ha realitzat FGV per a determinar l’estat en què es troben els diferents punts de…\nCurs de director/a d'activitats de temps lliure\nCamp de Túria, inicio, NotíciesBy admin 29 de maig de 2018 Leave a comment\nLa Mancomunitat Camp de Túria ha posat en marxa el curs de director/a d’activitats de temps lliure educatiu infantil i juvenil. Conegut com el “DAT”, aquesta formació va dirigida als alumnes que hagen acabat la formació o que tinguen alguna altra titulació equivalent. La duració del curs és de 410 hores. Aquest començarà el 22…


Troben a Begues l'estàtua prehistòrica més antiga de la península Ibèrica\nInici Temes Actualitat Troben a Begues l'estàtua prehistòrica més antiga de la península Ibèrica\nEs tracta d'una figura humana de 6.500 anys d'antiguitat que s'ha batejat amb el nom de ‘l'Encantat de Begues'\n31 d'octubre de 2012\nL'Encantat de Begues - UB\nEls arqueòlegs del Col·lectiu per la Investigació de la Prehistòria i l'Arqueologia del Garraf-Ordal (CIPAG) han trobat una estatueta de ceràmica de 6.500 anys d'antiguitat a la cova de Can Sadurní de Begues (Baix Llobregat). Correspon a la fase d'ocupació dels inicis del neolític mitjà, i és la figura humana més antiga de la prehistòria de Catalunya i de la península Ibèrica. Ha estat batejada amb el nom de ‘l'Encantat de Begues', pel popular nom que tradicionalment s'ha donat als habitants d'aquesta localitat.\nLa peça, de 8 centímetres d'alçada, representa una figura humana probablement masculina. Aquest fet també és una novetat a la península Ibèrica, ja que la majoria de representacions humanes que es conserven d'aquesta tipologia són imatges femenines. Només se n'han trobat el tronc, el coll i el braç dret, però es creu que en futures campanyes es podrien recuperar altres parts del cos. La superfície de la figura conserva restes de gravats que reprodueixen la indumentària del personatge, i la part corresponent als braços presenta dos forats que indiquen que podria ser usada com a penjoll. Els experts creuen que es podria tractar de la representació d'un ídol neolític, amb una forta càrrega simbòlica i espiritual.\nLa troballa s'ha dut a terme durant la darrera campanya d'excavacions de la cova de Can Sadurní, que els investigadors del CIPAG porten 34 anys excavant. En aquest jaciment s'han fet altres descobriments prehistòrics de gran rellevància, com les evidències més antigues del processament i el consum de cervesa d'Europa. Aquesta darrera troballa i les anteriors indiquen que en aquest indret es podien haver celebrat banquets i rituals simbòlics, i són un indici de la rellevància que possiblement va tenir Can Sadurní, durant el neolític, com a lloc de trobada per als habitants de les zones properes.


Festa Sabadell '19 - Residència d'Estudiants l'Estació de Sabadell | Resest\nInici » Blog de la Residència d’Estudiants » Blog de l'Allotjament per a estudiants a Sabadell » Viu la Festa Major de Sabadell a la Residència d’Estudiants de l’Estació de Sabadell\nDurant l’estiu és quan es celebren la gran majoria de festes majors de les poblacions del nostre país, i Sabadell no podia ser-ne menys! Aquest any, la Festa Major de la nostra ciutat es celebrarà dels dies 6 al 9 de setembre. Podríem dir que serà com el punt de retrobament després de les merescudes vacances d’estiu.\nÉs una de les festes més esperades pels sabadellencs com també per la gent de les poblacions properes a la ciutat. Des de la Residència d’Estudiants l’Estació de Sabadell us animem a que vinguis amb els teus companys de residencia!\nLa pregonera Mirna Lacambra donarà el tret de sortida a la Festa Major, on hi haurà un total de 282 activitats distribuïdes per tota la ciutat.\nL’oferta musical, un dels principals reclams\nUn dels principals al·licients de les festes són els concerts. Aquest any, enter moltes d’altres actuacions, la convidada estrella serà la cantant Bebe. Però a més, també contarem amb Obeses i Judit Neddermann, dos dels grups destacats de les festes.\nNo podem deixar de fer menció de que podrem gaudir també d’un grup de Sabadell! El grup de trap 31 FAM serà un dels cap de llista de la nostra festa major. Els desitgem tot l’èxit que mereixen ?\nActivitats repartides per tota la ciutat\nPerò l’oferta musical no ho és tot, com bé us hem comentat, aquest any hi haurà activitats per tota la ciutat de Sabadell: activitats esportives, menjars, sopars, tallers, concerts de varietat musical (country, tango, dansetes, swing, sevillanes…), castellers, museus..\nSeguretat abans que res! Aquest 2019, com a mesura de protecció per als més petits, l’Ajuntament de Sabadell distribuirà polseres amb la finalitat d’anotar el nom i un telèfon de contacte per a que els nens la portin amb ells i així poder localitzar fàcilment la família en cas de pèrdua.\nD’altra banda, Aigües de Sabadell, instal·larà tres fonts en l’espai de concerts de l’Eix Macià.\nTambé volem ressaltar que el servei de transport públic nocturn serà totalment gratuït durant tots els dies de la Festa Major.\nAnota bé aquestes dates a la teva agenda perquè no t’ho pots perdre! ?\nprevious post: L’estiu a Sabadell\nnext post: Universitat Autònoma de Barcelona. Història i 50è Aniversari


El risc de rebrot és alt a set municipis, mitjà a dos i baix a un – La Bústia\nPer Redacció / La Bústia 13 d'octubre de 2020 a les 7:00 0 2475 Visites\nAquest dimarts 13 d’octubre fa just set mesos que la pandèmia va obligar a tancar les escoles i que el govern va anunciar l’estat d’alarma. Actualment, a l’àrea sanitària de Martorell hi ha set municipis de la zona amb un risc de rebrot alt: Sant Andreu, Gelida, Martorell, Masquefa, Collbató, Abrera i Esparreguera. A Sant Esteve i Olesa és mitjà-baix i a Castellví, baix.\nLa taxa reproductiva és d’1.1 i en els darrers 8 dies s’han confirmat 212 positius a la zona.\nSegons les dades a data de 8 d’octubre, el risc de rebrot (iEPG), és:\nSant Andreu, el 8 d’octubre, 480.35 (l’1 d’octubre, 203.02)\nGelida, el 8 d’octubre, 407.55 (l’1 d’octubre, 475.47)\nMartorell, el 8 d’octubre, 399.89 (l’1 d’octubre, 174.53)\nMasquefa, el 8 d’octubre, 217.23 (l’1 d’octubre, 4.83)\nCollbató, el 8 d’octubre, 127.34 (l’1 d’octubre, 302.73)\nAbrera, el 8 d’octubre, 109.59 (l’1 d’octubre, 28.13)\nEsparreguera, el 8 d’octubre, 105.29 (l’1 d’octubre, 176.51)\nSant Esteve, el 8 d’octubre, 65.53 (l’1 d’octubre, 228.93)\nOlesa, el 8 d’octubre, 44.37 (l’1 d’octubre, 48.6\nCastellví, el 8 d’octubre, 0\nSegons les dades a data de 8 d’octubre, la taxa reproductiva efectiva (Rt) és:\nSant Andreu, el 8 d’octubre, 2.18 (l’1 d’octubre, 1.79)\nMasquefa, el 8 d’octubre, 2.14 (l’1 d’octubre, 0.43)\nMartorell, el 8 d’octubre, 1.67 (l’1 d’octubre, 1.05)\nGelida, el 8 d’octubre, 1.41 (l’1 d’octubre, 2.67)\nEsparreguera, el 8 d’octubre, 1.14 (l’1 d’octubre, 2.38)\nOlesa, el 8 d’octubre, 0.96 (l’1 d’octubre, 1.45)\nAbrera, el 8 d’octubre, 0.89 (l’1 d’octubre, 2.64)\nSant Esteve, el 8 d’octubre, 0.69 (l’1 d’octubre, 1.54)\nCollbató, el 8 d’octubre, 0.63 (l’1 d’octubre, 2)\nCastellví, el 8 d’octubre, 0 (l’1 d’octubre, 0)\nA data de 8 d’octubre, a l’ABS del Baix Llobregat Nord la taxa reproductiva efectiva (Rt) és d’1.1, el que significa que el nombre de casos positius es manté constant.\nA data de 12 d’octubre, hi ha 9 pacients ingressats positius de covid-19 a l’Hospital Sant Joan de Déu de Martorell, on també hi ha 7 persones aïllades pendents del resultat de la prova. A l’Hospital Sagrat Cor hi ha 1 persona ingressada amb positiu. Hi ha també 2 veïns de la zona que estan a l’UCI en un altre centre hospitalari de referència que no se’ns ha concretat.\nLes dades de contagis als 10 municipis de difusió de La Bústia en aquesta última setmana (del 5 al 12 d’octubre), són d’un total de 212 nous casos positius confirmats de covid-19, que s’han d’afegir 1.737 sospitosos. La setmana anterior (del 28 de setembre al 5 d’octubre), van ser un total de 128 nous casos positius i 1.808 sospitosos nous.\nDe casos positius de covid-19 i sospitosos, per municipis, s’han detectat en 8 dies, del dilluns 5 al dilluns 12 d’octubre:\nMartorell, 78 casos positius nous confirmats i 325 sospitosos. Des de l’inici de la pandèmia al març, l’acumulat de positius amb prova diagnòstica és de 654 i el total de sospitosos acumulats és de 4.340. A data de 12 d’octubre, hi ha 67 veïns confinats al seu domicili.\nSant Andreu, 55 casos positius nous confirmats i 486 sospitosos. Des de l’inici de la pandèmia al març, l’acumulat de positius amb prova diagnòstica és de 496 i el total de sospitosos acumulats és de 4.647.\nOlesa, 10 casos positius nous confirmats i 197 sospitosos. Des de l’inici de la pandèmia al març, l’acumulat de positius amb prova diagnòstica és de 364 i el total de sospitosos acumulats és de 3.750.\nEsparreguera, 17 casos positius nous confirmats i 245 sospitosos. Des de l’inici de la pandèmia al març, l’acumulat de positius amb prova diagnòstica és de 320 i el total de sospitosos acumulats és de 3.180.\nAbrera, 6 casos positius nous confirmats i 114 sospitosos. Des de l’inici de la pandèmia al març, l’acumulat de positius amb prova diagnòstica és de 217 i el total de sospitosos acumulats és de 1.833.\nSant Esteve, 9 casos positius nous confirmats i 99 sospitosos. Des de l’inici de la pandèmia al març, l’acumulat de positius amb prova diagnòstica és de 199 i el total de sospitosos acumulats és de 1.345.\nCollbató, 4 casos positius nous confirmats i 32 sospitosos. Des de l’inici de la pandèmia al març, l’acumulat de positius amb prova diagnòstica és de 54 i el total de sospitosos acumulats és de 651.\nCastellví, 6 casos positius nous confirmats i 14 sospitosos. Des de l’inici de la pandèmia al març, l’acumulat de positius amb prova diagnòstica és de 30 i el total de sospitosos acumulats és de 303.\nGelida, 16 casos positius nous confirmats i 150 sospitosos. Des de l’inici de la pandèmia al març, l’acumulat de positius amb prova diagnòstica és de 135 i el total de sospitosos acumulats és de 1.111.\nMasquefa, 11 casos positius nous confirmats i 75 sospitosos. Des de l’inici de la pandèmia al març, l’acumulat de positius amb prova diagnòstica és de 85 i el total de sospitosos acumulats és de 1.235.\nA l’ABS Baix Llobregat Nord, 233 casos positius nous confirmats i 1.953 sospitosos aquesta darrera setmana. La setmana anterior van ser un total de 155 casos positius i 2.045 sospitosos. Des de l’inici de la pandèmia al març, l’acumulat de positius amb prova diagnòstica és de 2.877 i el total de sospitosos és de 25.001.\nL’Ajuntament de Sant Andreu ha decidit ajornar alguns dels actes previstos pels propers dies, com la ruta de la tapa. L’alcalde Enric Llorca ha explicat que “prendrem les mesures necessàries en cada moment per tractar de doblegar la corba”. En aquest sentit, també s’ha restringit l’accés de públic a les activitats esportives, “una mesura consensuada amb les entitats esportives”, afegeix Llorca.\nFotografia: A l’Hospital de Martorell hi ha 9 persones ingressades positives de covid-19 [La Bústia]


Charles Simic: un acte de desesperació o una tirada de daus | Marta Pera Cucurell\nCharles Simic dirà els seus poemes aquest dilluns al Palau de la Música, al Festival Internacional de Poesia de Barcelona, que tanca la Setmana de la Poesia. Marta Pera Cucurell va rebre el Premi Jordi Domènech 2014 per l traducció Mestre de disfresses, publicat per Cafè Central, i avui ens en parla a Núvol.\nEfectivament, el món misteriós insinuat a la coberta es desplega al llarg dels 52 poemes que constitueixen el llibre, començant per la citació de Wallace Stevens que l’encapçala, que ve a dir que tot és tan irreal com ho pot ser la realitat. És tota una declaració d’intencions.\nEns trobem amb ambients perfectament quotidians, com ara una botiga de segona mà, un saló de bronzejat, escenes de carrer, nits d’insomni, i alhora plana pertot arreu una atmosfera de misteri, insinuacions: una finestra il·luminada en un carreró fosc, un gat negre que travessa el carrer…. I de vegades imatges tan imprevisibles i xocants com un pardal amb crosses o una roda que volta sola pel món. Com diu el mateix poeta, la seva ment lluita per copsar el que és eternament inaprehensible, allò que sempre s’insinua, sigui el que sigui.\nEls seus poemes estan habitats per gent normal i corrent com la mare que plora trinxant ceba a la cuina, una viuda borratxa, una taquillera d’un cinema dels d’abans, cambreres i, sobretot, indigents, captaires, exiliats, enterramorts… i ombres, moltes ombres. I gats, gossos, una cabra, una panerola, una vespa atreta per un meló obert, pardals, corbs… Quan començava a escriure, un editor, en una carta de rebuig, li va dir: “Estimat senyor Simic, és obvi que vostè és un jove intel·ligent: per què perd el temps escrivint sobre porcs i paneroles?” Per sort, el jove poeta no li va fer cas.\nDesprés la família va anar a França, seguint el pare, amb la intenció d’arribar als Estats Units. Van ser una adolescència i una joventut de persona «desplaçada», fugint del nazisme, del comunisme. Diu Simic que Hitler i Stalin van ser els seus agents de viatges. Les vivències d’aquesta època com a immigrant a tot arreu han influït tota la seva obra posterior.\nCharles Simic | Foto de Richard Drew\nParlant dels seus mestres, tot i que reconeix la influència dels poetes francesos del XIX, els nord-americans Wallace Stevens, Whitman, Dickinson, William Carlos Williams, la russa Marina Tsvetàieva i sobretot els sud-americans (Borges, Huidobro, Neruda…), diu que els seus millors mestres, tant en art com en literatura, van ser els carrers per on rondava de jove. I afirma que Rollins, Charlie Parker i Thelonius Monk van ser models artístics molt millors que la majoria de poetes, i que als clubs de jazz i a les galeries d’art hi havia molta més poesia que en les revistes especialitzades.\nTota la seva poesia està marcada per les vivències de la guerra, la pobresa, la fam i la seva condició de desplaçat: la gent que mor sota les bombes sempre és «la mateixa», gent normal i corrent, totalment aliena als motius de la guerra: a Belgrad, a Nova York, a Bagdad. La guerra només interessa a una classe política corrupta perquè els omple les arques de diners i, com diu al poema «El pardal», «Hi haurà una pila de feina / per als fabricants de bombes, / d’uniformes i de llits d’hospital / i, per descomptat, de taüts.» I el món és ple de víctimes d’unes estructures polítiques absurdes, com el pare boig que espera, sol a casa, que torni el fill, mort a la guerra, del poema «Tornant a casa amb cotxe».\nPoemes en la pell i l’os: ni un mil·ligram de greix. Me l’imagino amb un cisell, tallant els versos, esberlant les corbes, fins que tot queda cantellut, incisiu, clar. Arestes pures. Simic té una manera molt personal d’organitzar els versos, escapçant-los, i de jugar, especialment, amb l’estrofa, de manera que sovint els versos cauen els uns sobre els altres en cascada, amb ressons jazzístics, en un flux que es pot fer quasi hipnòtic.\nAquest dilluns 18 de maig a les 21h podrem veure i escoltar Charles Simic al Palau, el poeta que parla de l’estranyesa de la persona en un entorn sovint hostil, per a qui el poema és «un acte de desesperació o, més aviat, una tirada de daus»: ironia, tendresa, frescor, sentit de l’humor i llum, una llum que pot fer mal, la llum de l’art contra la foscor d’un món incomprensible.\nCharles Simic Marta Pera Cucurell


Entrevista a Toni Albà | 52 tallats | El primer blog d'entrevistes sobre discapacitat i trastorn mental\n“SUPERMAN NO EXISTEIX”\nToni Albà, (Vilanova i la Geltrú, 1961)\nL’actor, còmic i director de teatre Toni Albà va néixer a Vilanova i la Geltrú l’any 1961. Es va formar com actor a diverses escoles de teatre, especialitzades en mim i pantomima, per exemple a El Timbal i a l’escola de Rogelio Rivel. Va marxar a París per completar la seva formació teatral a l’escola del mestre Jacques Lecoq.\nEls personatges que imita als programes de televisió Polònia i Crackòvia són molt diversos i les seves caricatures de Mourinho, el rei Joan Carles o el Papa Benet XVI són conegudes arreu del territori català.\nEntre les produccions més importants d’aquest actor destaquen Brots, Modern Art Modern, L’ombra, Histèria Sagrada i el gran èxit La família irreal. El musical, junt amb la productora Minoria Absoluta i la companyia de teatre Dagoll Dagom.\nSi m’hagués de definir diria que sóc un “tio” que fa teatre. Que es dedica a fer teatre. Ara bé, com científicament diria que sóc un homo sapiens i tinc la sort de viure en aquesta època, intento aturar el temps com sigui perquè aquí s’hi està molt bé. I aleshores intento fer una cosa fantasiosa per aturar el temps. Tinc l’esperança que als espectadors també els hi passa, que mentre sóc a l’escenari també s’atura el temps en un moment, com quan estàs mirant un castell de focs, que bades…. o com quan mires un paisatge que passa el temps i no t’adones. Perquè el temps passa molt ràpid, massa ràpid.\nFa gairebé 30 anys que treballes al teatre. Estàs cansat de fer el mateix?\nNo, no, no… tornaria a començar ara mateix i m’equivocaria en altres llocs. És genial poder continuar i aprendre a fer les coses, perquè equivocant-se és com aprens. Hi ha moltes coses a aprendre, a fer… i cada dia és un repte nou dramatúrgicament.\nQuan prepares un personatge, saps que hi ha coses que sempre funcionen o contínuament t’estàs reinventant i donant tombs a les peces?\nNo. Jo penso que tens intuïcions, saps que hi ha ingredients, hi ha maneres de com fer les coses, a vegades fins i tot és important el què. I amb tot això no hi ha fórmules. Hi ha moltes coses que he fet que han funcionat molt bé, excel•lent, que encara les estic fent. I n’hi ha d’altres que he fet que ara sé que em vaig equivocar. Però de totes maneres podria tornar a equivocar-me. La fórmula exacta per fer l’obra de teatre, la comèdia, la tragèdia, la sàtira… no existeix. Sempre hi ha un punt d’atzar. Des del 1600 s’han fet milers de Shakespeares… i quants han sigut grans èxits i grans fracassos? Perquè el text sempre és el mateix… no hi ha fórmules doncs. Però com més honest ets en el com ho faràs, més t’acostes a l’èxit teatral. També s’ha de dir que hi ha molts tipus d’èxits teatrals, però sempre s’ha de produir una comunió única i irrepetible.\nCom veus el teu futur en el món del teatre? I el del teatre en general?\nDe natura acostumo a ser optimista, m’agrada molt pensar que les coses sempre van a millor, tot i que sóc conscient que a vegades no és així. Tinc l’esperança que quan Catalunya aconsegueixi tenir el seu propi estat les coses aniran a millor. Quan es passi d’aquesta mena de subsidiarietat actual del món de la cultura. Jo, personalment, he de jugar molt a un altre nivell perquè no rebo ajudes de cap tipus, i ho he de tenir més en compte. Però això em dóna llibertat perquè puc navegar pels mars que m’agraden. Jo no vull anar a Hollywood, no vull anar-hi, no m’ho he proposat mai. La màxima no és anar a Hollywood, és emocionar l’espectador. Explicar el món d’una altra manera. El que intento és explicar a la meva manera i emocionar, fer riure, fer plorar… Jo sóc feliç així i ja està.\nAmb la teva gran trajectòria, què ha canviat més en el món del teatre?\nÉs curiós perquè fa 32 anys érem molt pocs. Ens coneixíem molt. I ara, cada any surten tongades noves. Hi ha molta gent nova que es vol dedicar a aquest ofici, que és meravellós, però els polítics s’han d’adonar que potser aquest país no està preparat, perquè no l’han preparat. S’han fet dos grans mausoleus, que són el Teatre Nacional de Catalunya i el Teatre Lliure. I crec que s’ha maltractat la base perquè no es té prou en compte. Això és únic i a qualsevol país, com per exemple a França, els nens van habitualment al teatre, molts cops l’any; de la mateixa manera, van a museus i altres espais culturals. Això és essencial. Si no tenim això, ens convertim en societats homogènies, caracteritzades per la manca d’accés a una part molt important de la cultura. Què passa? Que s’han fet vitrines per a que els polítics es pengin medalles. Però la gent ha de tenir accés a la cultura i s’han de preocupar d’això. Si ho fan, hi haurà molta gent treballant perquè s’han d’omplir els teatres i el programador programarà el millor del mercat. Ara hi ha molts nens aquí que encara diuen que el teatre és molt avorrit.\nHas dirigit mai una persona amb discapacitat o hi has treballat?\nEn primer lloc, crec que tots som discapacitats. Superman no existeix. O en tot cas, tots som Supermans. Perquè l’esperit de superació hi és cada dia. Als Alps vaig treballar amb discapacitats profunds, inclús amb gent que tenia paràlisi cerebral. Eren nens i vam preparar una obra. Era tot un repte. Volíem que el públic s’ho passés genial. I nosaltres també, ells s’ho van passar “bomba”. Els vam fer fer coses que mai havien fet, i vam implicar tothom. Tots ens vam ajudar i ens vam servir. I també he treballat amb altra gent a Barcelona, per exemple amb gent amb síndrome de down, esquizofrènia o trastorns bipolars. Això és fantàstic, perquè ells intenten descobrir nous móns molt interessants.\nCreus que les obres s’han de replantejar quan es treballa amb discapacitats o s’han de crear de noves?\nCrec que són suplementàries les dues coses. Crear està bé i “parir” les obres és molt gratificant i excitant, perquè tu fas el que vols. Però agafar un Shakespeare, i fer-lo amb cadira de rodes, per què no? Una de les coses més emocionants que he vist mai va ser un any al Mercat de les Flors, un ballarí sortint a l’escenari i en un moment donant apareix mig home, que no tenia malucs, i aquest actor caminava amb les mans. I veure’l allà, amb la música, ballant amb l’altre home és el més meravellós que he vist mai perquè era molt sensible. Se’t posava la pell de gallina. Aquell home era un artista emocionant. Hi havia un silenci brutal veient com feien allò. Finalment, tothom va posar-se dret i aplaudien emocionants. Quanta gent ha vist actors boníssims que només tenen una mà? Això no ha de limitar res, tothom ha de poder expressar-se. A més en el món de les arts, a mi què m’importa qui ho fa si m’emociona.\nUna de les coses que potser més et caracteritza darrerament és fer riure. Creus que es pot riure de tot? Per exemple, es pot fer un sketch sobre una discapacitat?\nPrimer de tot hem de pensar que si volem trencar el tabú hem de tenir clar que podem riure de tot. I com s’ha de fer? S’ha de fer d’una determinada manera: que no faci mal, que no sigui ofensiu, que no es provoqui dolor psíquic…. És aquí on els artistes han de tenir el do de dir: -Vaig a parlar dels camps de concentració amb un somriure, com a La vida és bella on el pare fa creure el fill que estan en unes colònies, però en realitat són en un camp de concentració feixista. Com rius, i com plores. O, per exemple, la pel•lícula francesa Intocable amb el tetraplègic. El meu pare també va estar molt temps en una cadira de rodes per un ictus, però vam riure molt després de la malaltia. No hem de crear tabús perquè es crea la por i aquesta crea un domini entre uns i altres, i una superioritat. Hi ha una frase de Woody Allen que m’encanta que és “comèdia és tragèdia més el factor temps”. Ens en podem riure, s’ha de saber fer, però. Una eina magnífica per enfrontar-se amb els problemes és el riure. Tinc un amic, que és invident, però que és molt “catxondo”. És ell mateix qui es riu de la seva incapacitat.\nM’encantaria poder tornar a fer un tallat amb els meus avis, amb el meu pare, amb un home neandertal, una altra espècie humana segurament amb els que vam compartir espais de la terra. Amb Juli Cèsar, amb Gandhi, el president Macià, Guifré el Pilós… Amb el meu mestre Charles Lecoq, per exemple a la seva casa de Normandia. Els actors tenim un problema, com que tenim personalitat múltiple hauríem de fer molts tallats.


Quanta gent s´ha quedat a l´atur a cada municipi a l´agost? - Diari de Girona\nLa xifra de desocupats es va incrementar en 299 persones més a la demarcació en comparació amb el mes de juliol\ngirona | e.don/agències 03.09.2016 | 00:00\nAtur per localitats\nDesprés de set mesos consecutius de descens en termes de desocupació a les comarques de Girona, el passat mes d'agost ha trencat amb la tendència que s'havia assolit des del mes de febrer. Un total de 38.402 persones es van registrar a les llistes del Servei d'Ocupació de Catalunya (SOC) de la demaració, un nombre superior al que es va comptabilitzar el mes de juliol amb la xifra de 38.103 inscrits. Això es veu reflexat en 299 persones de més, que suposen un increment del 0,78% respecte el darrer balanç. Així ho demostren les dades publicades ahir pel Ministeri d'Ocupació i Seguretat Social, on malgrat la pujada registrada, es continua reafirmant les bones xifres respecte el 2015 on la taxa de desocupats s'hauria reduït en 5.170 aturats durant l'agost (l'equivalent a un descens de l'11,87% en relació amb el mateix mes l'any passat).\nL'afiliació a la Seguretat Social també ha punxat, passant dels 326.547 usuaris als 325.029 registrats enguany, o sigui una pèrdua de més de 1.500 persones. Pel que fa als contractes de la demarcació, s'ha registrat un nombre inferior al del juliol i s'ha passat dels 34.148 als 21.379 registrats a l'agost. La disminució s'ha fet notar tant en les dues categories (temporals e indefinits) però sobretot en el primer grup, que ha passat dels 30.882 del juliol als 19.150 actuals, coincidint probablement amb el pic de la temporada turística.\nA Catalunya, el nombre de ?desocupats se situa en 445.440 persones. Això representa que l'atur registrat ha augmentat en 4.424 persones a l'agost, l'equivalent a un increment de l'1%, i ha trencat la tendència de sis mesos de descensos mensuals. En termes anuals, la desocupació es manté a la baixa des de fa 38 mesos seguits i s'ha reduït en 60.866 aturats durant l'agost (l'equivalent a un descens del 12,02% en relació amb el mateix mes de 2015). Per sectors econòmics, els serveis han sumat 5.011 nous aturats a les llistes del SOC, mentre que la construcció ha aportat 899 aturats i la indústria 971. L'atur registrat, per contra, s'ha reduït a l'agricultura amb 556 persones i al col·lectiu sense feina anterior, en 1.901 persones.\nDurant el mes d'agost, a Catalunya s'han registrat 209.088 contractes, cosa que representa un descens de 91.764 contractes en relació al mes anterior, l'equivalent a un decrement del 30,5% mensual. Tanmateix, en termes interanuals la contractació s'ha incrementat en 29.837 unitats, l'equivalent a un 16,65% més en comparació a l'agost de 2015. Dels 209.088 nous contractes del mes d'agost, un total de 188.258 han estat temporals (una xifra per sobre del 80% de temporalitat), mentre que 20.830 han estat indefinits, l'equivalent a un 19,81%. Així, la contractació indefinida ha caigut un 33,27% a l'agost amb relació al juliol a Catalunya i s'ha incrementat en un 32,09% en comparació amb l'agost de 2015.\nA l'Estat espanyol, els aturats registrats sumen 3.697.496 persones, el que representa un augment de 14.435 desocupats més durant l'agost (+0,39%). En termes anuals, l'atur a Espanya ha baixat en 370.459 persones a l'agost (-9,11% interanual). Al conjunt de l'estat espanyol, l'atur registrat augmenta en tots els sectors econòmics de procedència dels treballadors. En els serveis en 18.431 persones, a l'agricultura i pesca en 6.018, a la indústria en 5.884 i a la construcció en 3.548. Entre el col·lectiu de persones sense ocupació anterior l'atur va disminuir en 7.410 persones.


James Attlee: "La il·luminació nocturna ens roba el cel"\nA 'Nocturno' (Ático de los Libros) James Attlee s'ha proposat un viatge insòlit: perseguir la llum de la Lluna per diversos països i explicar-la. S'ha ajudat de centenars de referències literàries i pictòriques. I d'un telescopi que li han deixat\n"La il·luminació nocturna ens roba el cel"\nBARCELONAA Nocturno ha volgut construir una història cultural de la Lluna a partir de diverses experiències personals. Quin va ser l'origen del llibre?\nHi va haver dos incidents. El primer es va esdevenir a la consulta d'un dentista: seia a la cadira d'intervencions i vaig veure que al sostre hi havia col·locada una imatge de la Terra vista des de l'espai, i llavors em vaig adonar que el nostre planeta està perpètuament il·luminat, com les pantalles de les màquines del milió. Ja no estem capacitats per viure la nit com es feia fa un segle.\nI el segon incident?\nVa passar mentre passejava per Cornualles amb un amic, una nit d'agost. Mirant-nos el mar ens va sorprendre una llum intensa que s'apropava cap a nosaltres: primer ens pensàvem que era un vaixell, però al cap de poc vam comprovar que era la Lluna, encesa com una brasa. En aquell moment em vaig trobar, per primera vegada, amb la Lluna que els nostres avantpassats van conèixer. I així va començar la meva recerca de moments lunars.\nL'aventura, descrita al llibre, parteix d'Anglaterra i passa per Normandia, Las Vegas, el Japó i Nàpols. L'experiència napolitana és una de les més impressionants.\nA finals del segle XVIII l'activitat volcànica del Vesuvi es va reactivar. El fenomen del turisme va començar a agafar forma, i un dels primers llocs de destí va ser la badia de Nàpols: deien que era tan bonica que fins i tot els peixos s'hi enamoraven. Feia relativament poc -des del 1748- que s'havien redescobert les ruïnes de la ciutat romana de Pompeia, un dels grans atractius del viatge, juntament amb el volcà. Es va posar de moda pintar el Vesuvi de nit: així l'artista podia contrastar el vermell calent de la lava amb la llum freda de la Lluna.\nNàpols va ser un Montmartre avant la lettre .\nEls pintors venien els quadres dels nocturns vesuvians als rics alemanys i britànics que visitaven la ciutat. Se n'oferien des de reproduccions en miniatura pintades al damunt de vidre fins a grans teles d'artistes com Joseph Wright. La llum de la Lluna napolitana va ser, durant anys, un dels productes més exportats del país.\nDos segles abans, Galileu va ser el primer que va observar la Lluna de prop, gràcies al telescopi.\nEl que el va sorprendre més van ser els cràters lunars, que són el resultat de l'impacte de meteorits. La Lluna ens ha fet d'escut més d'una vegada, n'estic convençut.\nEl dit de Galileu encara assenyala el cel, momificat al Museu de la Ciència de Florència.\nEncara no m'he atrevit a anar-lo a veure. És curiós de comprovar com un personatge que al seu temps va ser titllat d'heretge s'ha acabat convertit en relíquia religiosa.\nUn dels viatgers d'excepció a Itàlia va ser Goethe. En va arribar a escriure un llibre i tot.\nViatge a Itàlia és ple de referències a la Lluna, perquè la majoria de trajectes els feia durant la nit. Goethe va ser una de les grans influències dels poetes romàntics, que fan aparèixer la Lluna constantment a les seves obres. Quan Goethe va enfocar la Lluna per primera vegada amb el telescopi va dir: "Finalment he aconseguit apropar-me a un dels meus veïns més estimats".\nDedica un capítol a la por de Mussolini a la Lluna i al primer assassí lunar de la història, el futurista Marinetti.\nMussolini tenia por de la Lluna per herència de la mitologia clàssica. El pastor Endimió va captivar Selene, deessa de la Lluna, que va demanar a Zeus que l'adormís perquè cada nit pogués contemplar-lo. Els quadres pintats sobre aquesta escena són molt interessants: s'hi veu un noi jove i musculat, adormit i observat atentament per Selene. En el cas de Marinetti, que més endavant quedaria fascinat pel feixisme, va ser un dels primers que es va deixar seduir pel món modern: les fàbriques, la velocitat... Va arribar a escriure aquell text en què cridava a l'assassinat del clar de lluna.\nSembla que la il·luminació artificial ens va trastocar una mica.\nVa ser un gran canvi. Si Marinetti escrigués ara demanaria que apaguéssim els llums i ens quedéssim a les fosques.\nEn alguns capítols pot semblar que vostè també ho demana, això.\nNo del tot. Quan camines de nit per qualsevol ciutat europea i t'adones que no només els carrers estan il·luminats -sinó també els aparadors de les botigues- et preguntes si és l'opció correcta. En temps de restriccions com els d'ara, ¿no és una despesa innecessària? Per què la seguim tolerant? La il·luminació nocturna ens roba el cel. Deixem d'observar els canvis: els cicles lunars han estat fonamentals des de l'inici de la nostra civilització.\nAmb tanta llum, els homes llop acaben despistats. Potser per això s'han extingit.\nMolta gent m'ha preguntat per què no en parlo. Em té ben encuriosit: no és un llibre sobre monstres.


L’Auditori Teatre Espai Ter, de Torroella de Montgrí, posa en marxa aquesta setmana el seu ‘Nadal familiar’, que aquest mes de desembre ofereix diverses propostes per a tots els públics.\nLa primera proposta familiar tindrà lloc aquest diumenge 5 de desembre, a les 19.00h, amb la representació del clàssic 'Alícia al país de les meravelles' de la prestigiosa companyia CaraBdanza. Un espectacle de dansa de gran nivell per a tots els públics amb una història sobre el temps, els rellotges i els somnis, amb una noia com a protagonista que es queda adormida i es desperta en un món meravellós. Una quinzena de ballarins protagonitzen aquesta proposta amb coreografia de Gonzalo Díaz i música de Johann Strauss II.\nUna altra de les propostes destacades del ‘Nadal familiar’ a l’Espai Ter tindrà lloc el 28 de desembre amb la representació d’Urbasa. L’espectacle, nascut a Navarra i d’una gran potència visual, combina la música tradicional basca amb un espectacle de circ protagonitzat per Ortzi Acosta, artista durant molts anys del Circ du Soleil.\nLa música també protagonitzarà el ‘Nadal familiar’ a l’Auditori Teatre de Torroella. Pels més petits, el 19 de desembre, tindrà lloc la proposta Música per a nadons: Musinfant. Aquest és un espectacle per a nens i nenes de 0 a 3 anys protagonitzat per Cristina Ferrer i Mònica Sàbat. Aquest espectacle ja ha exhaurit totes les localitats.\nCompleta l’apartat musical la proposta 'El somriure de la princesa', una cantata protagonitzada per l’alumnat de l’Escola Guillem de Montgrí que tindrà lloc el 18 de desembre.\nLes entrades per aquests espectacles es poden comprar al web de l’Espai Ter i a les taquilles de l’equipament de Torroella de Montgrí.


FAQs: Saldo - Descompte per volum : CDmon\nFAQs: Saldo - Descompte per volum\nModificat el: Dt, 9 Ag., 2016 at 5:38 PM\nQuè significa Saldo?\nQuant de temps tinc per gastar els diners?\nTinc algun historial dels dominis registrats amb aquest mètode?\nQuins dominis puc registrar?\nPer a qui és recomanable aquest servei?\nQuè passa si desitjo registrar un domini per 5 anys però no tinc import suficient al Saldo?\nQuè passa si m'equivoco de domini registrat?\nDisposeu d'alguna API per a revenedors?\nQuin és l'import mínim que puc recarregar?\nCom es fa una recàrrega en el Saldo?\nSi tinc dominis amb renovació automàtica i no tinc diners suficients en el Saldo, es processen les renovacions?\nEs fa factura per cada compra pagada amb el Saldo?\nPregunta: Què significa Saldo?\nResposta: És l'eina del vostre panell de control on gestioneu l'import afegit prèviament. Amb aquest import podeu comprar, renovar o transferir dominis. A més, inclou altres avantatges, com poder activar les renovacions automàtiques. S'hi accedeix mitjançant la icona Saldo del panell de control de l'usuari a CDmon.com.\nP: Com funciona?\nR: Afegiu un import inicial en un compte dipòsit i una vegada hagueu realitzat el prepagament ja us apareixerà l'opció de pagar amb el saldo quan realitzeu una comanda de dominis. Quan decidiu registrar un domini amb aquest sistema, utilitzeu el mètode tradicional a CDmon. Una vegada arribeu a la pantalla per seleccionar el mètode de pagament, seleccioneu "Saldo" i en uns minuts ja disposareu del vostre domini registrat. El cost del domini se us descomptarà de l'import a l'apartat Saldo.\nP: Quant de temps tinc per gastar els diners?\nR: No hi ha data de caducitat per als diners ingressats.\nP: Tinc algun historial dels dominis registrats amb aquest mètode?\nR: Sí, disposareu al vostre panell de control d'una pantalla amb un historial dels dominis registrats i disponibles, així com d'un registre de les quantitats ingressades i d'una llista dels dominis registrats amb aquest servei.\nR: La comoditat de no haver de realitzar regularment transferències i pagaments amb targeta a CDmon.\nTambé us beneficieu del sistema de renovació automàtica (que us descompta l'import del vostre saldo una vegada renovat el servei) i del registre instantani del domini sense haver de pagar per targeta, fer una transferència bancària o ingrés des del vostre compte de Paypal.\nP: Quins dominis puc registrar?\nR: Tots els dominis disponibles a CDmon.\nP: Per a qui és recomanable aquest servei?\nR: Per a estudis de disseny, associacions, dissenyadors autònoms, programadors web, botigues d'informàtica, emprenedors i un llarg etcètera. Recordi que el saldo no caduca.\nP: Què passa si desitjo registrar un domini per 5 anys però no tinc import suficient al Saldo?\nR: No podreu registrar el domini per 5 anys. Aquest import ho podrà utilitzar sempre que la comanda realitzada no superi la quantitat disponible del Saldo.\nP: Què passa si m'equivoco de domini registrat?\nR: Podeu sol·licitar la cancel·lació del domini registrat abonant 3 € + IVA de recàrrec pels tràmits de baixa. Es podrà dur a terme sempre que la cancel·lació no sobrepassi mai el període de 2-5 dies des de la data del registre i si el proveïdor o registry accepta l'operació. Podeu consultar les condicions de cancel·lació contactant amb el departament de dominis de CDmon a dominis@cdmon.com.\nP: Disposeu d'alguna API per a revenedors?\nR: De moment no disposem d'aquesta API, encara que en un termini molt pròxim la tindrem.\nP: Quin és l'import mínim que puc recarregar?\nR: L'import mínim de la recàrrega al Saldo és d'1 €.\nP: Com es fa una recàrrega al Saldo?\nR: Podreu fer una recàrrega al Saldo des de l'apartat Saldo del vostre panell de control. Simplement heu d'indicar l'import per ingressar, afegir el producte al carro i seguir l'assistent de compra per efectuar el pagament de l'import indicat.\nP: Si tinc dominis amb renovació automàtica i no tinc diners suficients al Saldo, es processen les renovacions?\nR: No. Quan no teniu suficients diners al Saldo, el sistema no pot procedir a la renovació. En aquest cas rebreu un avís a la vostra adreça de contacte per avisar-vos que no s'ha pogut processar la vostra comanda per no haver-hi suficients diners en el Saldo, perquè pugueu realitzar un ingrés en el Saldo abans que s'intenti tornar a processar la comanda.\nP: Si activo la renovació automàtica, quan es renoven els dominis?\nR: Els dominis amb renovació automàtica activada es renoven 14 dies abans de la seva data de caducitat.\nP: Es fa factura per cada compra pagada amb el Saldo?\nR: Si. Vostè rep una factura sense import per cada compra pagada amb el Saldo.


“Asha” Jaume Cortada i família (Cabanes)\nEsta es una pequeña recopilación de la mejor garantía de Lladruc, algunos de los clientes que desde 2008 han confiado en nosotros.\nDe tota la vida que a casa sempre em tingut animals, de tot tipus, gallines, gats, gossos, ocells, peixos i un llarg etc... però sempre he tingut una predilecció per els cans de quatre potes. Des que vaig marxar de casa el llistat d’animals va baixar estrepitosament, l’espai i el temps personal varen fer que la millor opció fos una gateta que varen abandonar amb pocs mesos i que va trobar a la nostra llar la millor de les vides. Uns anys mes tard una malaltia s’ens la va endur del nostre costat i el seu buit era difícilment reemplaçable. Un cop passat el dol, la meva ment ja anava barrinant d’afegir al nucli familiar, un d’aquells peluts de quatre potes que tantes bones estones m’havia fet passar quan anava amb pantalons curts i els genolls pelats. Però ho havia de fer bé, no de qualsevol manera. Vaig estar buscant i llegint llibres d’ensinistrament, mai m’hagues pensat que n’hi hauria tants i de tants tipus, quina bogeria!\nPerò tenia la necessitat de palpar persones i escoltar consells, així que vaig buscar un curs de guia caní.\nA Girona en feien un i un amic meu també el feia, això em va treure la mandra i apuntar-me sense dubtar-ho. Allà vaig conèixer a gent de tot tipus, tots amb un nexe en comú, la passió per els gossos. Però d’entre elles n’hi havia una que ens guanyava a tots de carrer, una malalta dels gossos! la Roser, quina passió, mare meva, una enciclopèdia canina amb cames.\nLa Roser no podria ser una altre que la professora del curs i cara visible de Lladruc.\nGràcies a la seva vitalitat i manera d’explicar les hores es feien molt curtes i sempre ens deixava amb ganes de mes (gran tècnica d’ensinistrament).\nEls dies varen anar passant i el curs va arribar al seu final, però la meva relació amb Lladruc no havia fet més que començar.\nAls pocs mesos Lladruc organitzava un seminari de gossos detectors a la població de Masarac (Alt Empordà), al costat de casa i amb l'enciclopèdia per allà? m’hi apunto!\nEl seminari el va fer en Paul Pujol, no tenia ni idea de qui era aquell home ni que em podia ensenyar, però segur que si la Roser l’havia triat era per que valia molt la pena escoltar-lo.\nCom diu aquell de la tele «Brutal»!\nUna molt bona experiència a nivell teòric i practic, encara que jo de pràctica poca, atès que encara no havia trobat el cadell ideal per venir cap a casa.\nTant em va agradar, que l’any següent vaig repetir. En aquell cas el ponent era el senyor Mick Swindells, un veterà de la policia anglesa amb una dilatada carrera professional i personal en l’àmbit de la detecció.\nL’experiència dels anys i la saviesa del ponent, em varen deixar bocabadat.\nUn cop finalitzat el seminari vaig agafar la Roser per banda i li vaig dir «Roser, ja no puc més necessito un cadell ja!». Desprès de tota la formació ja em sentia preparat i segur per tenir un gos amb condicions a casa. I a sobre tenia els coneixements bàsics per fer de la detecció un dels entreteniments més saludable per el meu pelut.\nDoncs vet a qui que al cap d’uns mesos i gràcies a l’ajuda de la Roser va aparèixer per casa una gallega de mirada trista (aviat va desaparèixer) que els petits de casa varen batejar amb el nom d’Asha.\nL’Asha és una femella de pastor alemany de treball de pèl llarg i més llesta que la gana!\nElla és el meu banc de proves, i de moment ens va prou bé!\nRoser, a veure quan tornes a organitzar un seminari, que ara ja puc fer les pràctiques!


Els gimnasos McFit retiraran una campanya que «denigra la dona»\nUn jutge condemna als gimnasos McFit a retirar una campanya publicitària que «denigra la dona»\n'PROUD TO BE MCFIT'\nEl jutge declara que la publicitat difosa per la cadena de gimnasos és «és il·lícita i deslleial»\nMadrid 11 de de febrer del 2020. 19:55\nEl Jutjat del Mercantil número 5 de Madrid ha condemnat la cadena de gimnasos McFit a retirar i cessar la difusió d’una campanya publicitària que «denigra la dona» perquè la presenta «només i simplement com un cul bonic i amb connotacions eròtiques».\nEl jutge ha estimat en primera instància la demanda per publicitat sexistes que va ser interposada el 2017 per l’Institut de la Dona contra McFit. La sentència, que encara no és ferma, també imposa a l’empresa les costes processals i la publicació de la sentència condemnatòria en els mitjans digitals, pàgina web o xarxes socials en els quals es va difondre la publicitat.\nEl jutge declara que la publicitat difosa per la cadena de gimnasos és «és il·lícita i deslleial». Es tracta d’un vídeo promocional difós a Youtube, ‘Proud to be McFit’, i contra la imatge inclosa en lones publicitàries instal·lades en edificis i en la pàgina web de l’empresa.\nEn elles es recorria al cos femení, amb primers plans dels glutis, com un reclam no justificat pel producte anunciat, tal com apunten des de l’Institut de la Dona, que celebra que els fotogrames del vídeo hagin sigut considerats pel jutge com un context que «denigra la dona».\nLa sentència determina que més que uns pantalons esportius, el que vesteix el personatge, en un primer pla dels glutis igualment, és una peça íntima de llenceria, inadequada per ser utilitzada en un gimnàs al qual acudeixen tant homes com dones, i que s’utilitza per a «captar l’atenció del públic i mostrar el cul de forma procaç».\nLa directora de l’Institut de la Dona, Beatriz Gimeno, ha valorat positivament l’estimació de la demanda perquè «el sexisme en la comunicació, especialment l’ús del cos femení com un reclam publicitari, és un dels principals factors que contribueixen a perpetuar la discriminació de les dones i la violència de gènere».\n«Cosificació» de la dona\nSegons la seva opinió, «constitueix una crida d’atenció sobre la permanent cosificació i representació de les dones com un objecte sexual disponible, cosa que té molta més incidència del que es percep en la transmissió d’actituds de dominació i, en conseqüència, en els abusos i agressions sexuals i en la infravaloració social de les dones com a individus».\nDes de l’Institut de la Dona, segons ha remarcat, «no hi ha cap voluntat de judicialitzar la publicitat». De fet, ha destacat que una part dels anunciants està canviant les seves estratègies de comunicació cap a models «més respectuosos» amb la imatge de les dones i més igualitaris.\nNo obstant, ha afirmat que «el sexisme encara hi és molt present. Segons les dades de l’Observatori de la Imatge de les Dones, l’any 2019 va rebre 780 queixes, de les quals 454, el 58,2%, han correspost a continguts publicitaris.\nEn concret, va impulsar un total de 127 actuacions (un 7% més que el 2018), consistents en un 67,3% dels casos en requeriments de cessament o modificació per publicitat il·lícita i deslleial; un 23,6%, en reclamacions o escrits de recomanació a les empreses emissores; i en un 12,5% els casos s’han remès a altres organismes competents, com la Fiscalia, la Comissió Nacional dels Mercats i la Competència o els organismes autonòmics per a la regulació del joc.\nEl 2019 la campanya amb més queixes ha sigut la del dia de la mare emesa per El Corte Inglés (130). D’altres han sigut el cartell promocional del programa de Setmana Santa de l’Ajuntament de Lleó, ‘León pasión’, (12) i l’anunci de televisió del desodorant d’Old Spice (8).


Publicat 29/11/2019 11:13:48 +01:00CET\nUn 25% dels 'riders' de Glovo van començar a col·laborar amb la plataforma de repartiment i recollida de comandes quan estaven desocupats, fet que converteix la companyia en una "oportunitat temporal" per a moltes persones en situació d'atur.\nAixí ho indica l'empresa en una nota de premsa, en la qual ha detallat que més de 2.000 'riders' que es trobaven en una situació d'atur s'han incorporat a l'aplicació.\n"Glovo funciona com una plataforma per generar ingressos immediats, especialment en col·lectius que tenen un accés difícil a l'ocupació i, concretament, per als treballadors per compte propi", ha valorat Diego Nouet, director general de Glovo Iberia.\nA més a més, segons una enquesta de l'empresa, un 73% dels repartidors està satisfet; mentre que un 60% considera que la possibilitat de triar quan i amb quina mesura hi volen col·laborar i, en conseqüència, els ingressos que guanyen a través de la plataforma, són els seus dos motius principals de satisfacció amb l'empresa.\nENTRE UN 20 I UN 30% PER SOBRE DE L'SMI\nGlovo ha calculat que els ingressos mitjans a tot el territori espanyol per 'rider' arriben als 7,5 euros per hora, segons dades del mes d'octubre.\nA l'hora d'extrapolar la xifra resultant a una jornada de 40 hores, els ingressos que perceben els repartidors suposen entre un 20 i un 30% per sobre del salari mínim interprofessional (SMI), destaca.\nA més, la companyia proporciona als seus col·laboradors una assegurança privada que, en cas de lesió per accident durant l'activitat laboral, indemnitza el 'rider' i proporciona una ajuda econòmica per desplaçar un familiar, així com la protecció dels seus ingressos en cas d'incapacitat temporal.\nGlovo subratlla que pretén així transmetre l'oportunitat d'un "accés fàcil" a uns ingressos mensuals a les persones que van començar a col·laborar-hi quan estaven en situació d'atur.


Un repte inesperat: entrar a la Junta Directiva de la FCVS - Voluntaris.cat\nVicepresidenta i vocal de salut de la FCVS\nDoncs sí, va ser una proposta inesperada la de participar en la junta directiva de la FCVS.\nA finals de febrer em va trucar en Ramon Nicolau fent la proposta: que havien pensat que podria ocupar la plaça de vicepresidenta d’aquesta federació. Glups!, vaig pensar, no sé si és el meu perfil i si compliré les expectatives que s’esperen de qui ocupa aquest càrrec.\nCom que des de sempre he pensat que cal col·laborar, entre tots, per aconseguir un món millor amb tants forats per omplir, aviat vaig veure que les estructures oficials existents difícilment poden assolir-ho tot i que hi han temes que queden totalment ‘despenjats’ de solucionar-se. Per tant, l’opció de les col·laboracions socials voluntàries és un bon camí.\nDe fet, des dels 16 anys he estat ficada, junt amb molts altres companys i amics, en aquest grup de joves que Lluis Martí i P.et G. Deffontaines ens van embarcar. D’aquest temps va sorgir a Auxilia l’ensenyament a domicili, els grups d’esplai i colònies, es va professionalitzar amb l’escola d’educació especial Auxilia.\nMés tard el camí va anar progressant i ara la Fundació Estimia compta amb centres ocupacionals i residència.\nTambé d’aquest moviment d’Auxilia esplai, el 1977 es va gestar la Fundació Pere Mitjans que ofereix suport a persones amb discapacitat física, intel·lectual i sensorial.\nSempre treballant, com entitats sense ànim de lucre, amb l’objectiu d’aconseguir la màxima inclusió escolar, social i laboral de les persones amb algun tipus de discapacitat o afectació crònica, i lluitant per les persones en aquesta situació.\nTambé vaig ser testimoni de la creació de la Federació ECOM el 1971, on hi vaig participar durant 7 anys com a vocal de salut.\nDes de 1978 l’activitat professional, com metgessa de rehabilitació relacionada amb les persones amb discapacitat d’origen neurològic -traumatisme cranial, ictus i afectacions neurodegeneratives-, em va deixar tan sols en col·laboracions puntuals amb persones i entitats.\nAra que estic jubilada estic més lliure per participar en l’acció voluntària.\nDes de sempre he estat vinculada amb la Fundació Pere Mitjans, que és qui m’ha proposat per entrar al Consell Directiu de la FCVS.


Bolsa de aigua calenta + funda :: Roba de llit des de 1,00€ :: Articles de baix preu :: Sanchez Hipertextil\nInici / Altres/Especial / Bolsa de aigua calenta + funda\nBolsa de aigua calenta + funda\nPràctica bossa d'aigua calenta amb funda de llana de disseny colorit. Bossa de gran qualitat fabricada en goma natural, material que per la seva resistència a la temperatura i per la seva flexibilitat és el millor per a aquest producte, a més al ser una matèria primera natural és fàcilment reciclable. Tap amb rosca i junta per evitar fuites i degotejos. Coll tipus embut per facilitar l'ompliment. Folre extraïble i rentable, molt suau i càlid. Mides aproximades: 35x20cm. Capacitat: 2 litres.\nDavantal + Mocador CASTANYER NEN i NENA


Campiello Tron Venècia Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nCampiello TronCampiello Tron 1880, Dorsoduro, Venècia, Itàlia, 30123 - Veure al mapaExcepcional9,1Basada en59comentarisCampiello TronVeure més fotos"Apartment was spacious and on a nice, quiet street. Rooms an..."AnonymousUnited StatesVeure més fotosVeure totes les 29 fotos\nDissenyat tant per oci com per negoci, Campiello Tron està situat idealment a Dorsoduro; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Campiello Tron ofereix un servei impecable i compleix amb totes les exigències dels més experimentats viatgers. L'hotel ofereix Wi-Fi gratuït en totes les habitacions per garantir el més gran comfort possible als seus clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, aparell de televisió LCD/pantalla de plasma, nevera, renta vaixelles a cada habitació. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Venècia, el Campiello Tron és el lloc perfecte per una estimulant i emocionant escapada.\nCal que informeu el Campiello Tron de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Hem arribat a aquest petit i oblidat poble fugint del bullici de La Paz i amb la intenció de conèixer més sobre la cultura i l'espiritualitat dels Tiwanaku, una comunitat pre-incaica que es va expandir des dels dominis del llac Titicaca fins al Desert d'Atacama. Es tracta de la comunitat andina més longeva que, des dels voltants del 500 a.c. fins aproximadament el 1100 d.c., va destacar pel seu art alfarer i textil i pels rituals religiosos que tant van influir en posteriors comunitats andines com la dels Inkas.\nPlaça del nou Tiwanaku\nA l'actual poble de Tiwanaku s'hi conserven les restes del que va ser la capital de l'imperi tot i que l'arribada dels inkas i, posteriorment dels colonitzadors, va fer desaparèixer gran part del seu llegat cultural. La majoria de les pedres que formaven temples sagrats, considerades paganes, es van fer servir fa uns segles per aixecar esglésies catòliques. Tot i aixi, és impressionant caminar entre tótems mil.lenàris i entre el que van ser les parets d'un dels conjunts arquitectònics més influents de la seva època. Avui, és un dels centres arqueològics més importants de Sud-Amèrica.\nEl primer que hem viscut aquí, però, és una descomposició estomacal acompanyada de fortes nàusees i debilitat física que ha patit la Maria. Tots els símptomes indiquen que era el famós mal d'alçada. Per sort, després d'unes hores de llit i uns quants tès de coca, l'ensurt ha quedat en anècdota!\nEntrada del Temple Kalasasaya


ET1011 - Estadística i Optimització\na) Per superar l'assignatura, l'alumnat haurà d'obtenir almenys un 43% de la qualificació màxima de cada un dels tipus de prova que apareix en l'apartat 10.1 (avaluació contínua i examen) i que la suma d'ambdues sigui igual o superior a 5. En cas de no arribar al 43% de la nota màxima en alguna de les parts, els serà posat de nota final la suma de les dues amb un màxim de 4.5\nb ) Es considera que un alumne o alumna s'ha presentat a la convocatòria de l'assignatura si es presenta a l'examen final de teoria i problemes.\nA LA PRIMERA CONVOCATÒRIA DEL CURS:\nPer a l'avaluació contínua ( 30% de la nota ) es realitzaran, en les sessions pràctiques d'ordinador, algun examen utilitzant el programa estadístic vist en les pràctiques.\nL'examen que val el 70 % de la nota es realitzarà en la data que apareix en el SIA de convocatòria oficial. En aquest examen l'alumnat ha de resoldre diferents qüestions teòriques i/o pràctiques i diversos problemes similars als realitzats durant el curs.\nLa nota de la part aprovada en la primera convocatòria (examen de pràctiques o examen de teoria i problemes) es guardarà per a la segona convocatòria (NO es guardarà per a un nou curs).\nA LA SEGONA CONVOCATÒRIA DEL CURS: en la data publicada en el SIA per a aquesta convocatòria, es faran l'examen d'avaluació contínua (interpretació d'instruccions i resultats del programa estadístic vist en les pràctiques, en paper -sense ordinador-), amb un pes del 30%, i/o l'examen de teoria i problemes, amb un pes del 70%.\nA la convocatòria extraordinària de finalització d'estudis, es realitzarà el mateix tipus d'examen que a la segona convocatòria: examen d'avaluació contínua (interpretació d'instruccions i resultats del programa estadístic vist en les pràctiques, en paper -sense ordinador-) amb un pes del 30%, i l'examen de teoria i problemes, amb un pes del 70%.


L'embut - Bloc de la Plataforma Crida: JORNADES: QUINA EDUCACIÓ VOLEM?\nOrganitzades per PLATAFORMA CRIDA\n(Front Comú antiLOMCE)-UIB\n16.00 h - Recepció i benvinguda\nNicolau Dols, degà de la Facultat de Filosofia i Lletres de la UIB.\n16.15h - Vídeo de Francesco Tonucci: La LOMCE según Tonucci\n16.30 h - Conferència inaugural,\nLa LOMCE i les múltiples cares de la privatització de l’educació\nToni Verger Planells, investigador Ramon i Cajal de la UAB.\n17.30 h - Taula rodona\nJaume Ribas, president de COAPA Balears.\nMaria Ballester, professora de Dret Constitucional de la UIB.\nIñaki Aicart, de l’Assemblea de Docents.\nLaura Escandell, estudiant d’Estudis Anglesos a la UIB.\nIrene Salamanca, professora de Castellà i membre de CRIDA.\n19.30h - Taula rodona\nEls nous continguts: religió vs humanitats\nJoan Carles Alzamora, professor de Filosofia i membre de la Plataforma en defensa de la Filosofia.\nRosa Cursach, professora de Filosofia i teòloga.\nFerran Jover, professor d’Història i membre de CRIDA.\nUn representant de CREA.\nModera: Joaquin Valdivielso, professor de Filosofia Moral de la UIB.\n21.00 h. Projecció del vídeo: Personalidades de la cultura y de la ciencia, a la defensa de la filosofía EL PAÍS TV\n9.00 h - Taula rodona\nL’escola pública davant la privatització de l'educació\nJoan Serra, de l'Assemblea de Desconcertats.\nMargalida Rosselló, orientadora educativa i membre de CRIDA.\nJaume Guiscafré, professor de Filologia Catalana de la UIB.\nEnric Pozo, president de la Sectorial d'Ensenyament de la Unió de Cooperatives.\nModera: Helena Inglada, membre de FAPA Mallorca.\n10.30 h - Descans\n11.00 h - Taula rodona\nDiversitat i cohesió social: del TIL a la LOMCE\nMartí March, catedràtic de Teoria i Història de l’Educació de\nla UIB i membre del grup d’Investigació i Formació Educativa i Social.\nJoan Melià, professor de Filologia Catalana de la UIB.\nRosa Deyà, mare del CEIP es Pont i membre de CRIDA.\nRepresentant de l’equip directiu del CEIP Joan Miró.\nModera: Maria Antònia Font, presidenta de la junta de personal.\n12:30 h - Debat\nCom treballar per construir una alternativa a la LOMCE?\nAmb intervencions de moviments com les marees d'altres territoris de l'Estat per conèixer i analitzar la situació estatal i fer una posada en comú de propostes d’acció.\nSOPAR DE DIVENDRES I DINAR DE DISSABTE\nHem pensat que estaria molt bé que també compartissim l'espai de sopar del divendres 15 i el dissabte 16, hem cercat aquesta possibilitat de menjar cassolà i vegà (també pensant amb la gent que vengui de marees).\nLlegiu la informació adjunta i reservau menú abans de dijos a les 23h. a la següent adreça: ataulajornades@gmail.com.\n“menjador popular vegà. Com a casa i entre amigues”\nA taula és un espai setmanal on anar a dinar en un horari flexible plats senzills, vegans i ecològics preparats amb ganes i gràcia. Cuinen i serveixen en divendres.\nPer tal de facilitar les menjades durant les jornades a taula cuinen per nosaltres.\nDivendres 15 de novembre. Sopar a les 22h.\nDissabte 16 de novembre. Dinar a les 14h.\nA L’Assecador dels 3 cruis, al carrer Posada de Terra Santa, número 3, ens allotja. Pels que no conegueu aquest espai autogestionat, es troba en un carreró entre la plaça Quadrado i Quartera. Ciutat - Assecador dels 3 cruis\nL’Assecador dels 3 cruis és un espai autogestionat de la ciutat de Palma que dóna acollida a diversos col·lectius i persones vinculats a l’anticapitalisme, la sobirania alimentària i el coneixement obert.\nCUINA A DEMANDA I RESERVES\nCuinaran a demanda, això vol dir que FINS DIJOUS NIT heu de reservar el vostre menú a l’adreça ataulajornades@gmail.com\nNombre mínim de persones:30 Nombre màxim: 40\nQUÈ MENJAREU I PREU\nCuina en base al que proporcionen diversos productors agroecològics. Els menús consten d’un entrant lleuger (sopa, crema o amanida), un plat fort i postres. De beguda hi haurà aigua, i podeu trobar sucs i cerveses i tes, infusions i cafès a preus populars al local que ens allotja, destinats a la seva autogestió. El menú costarà 5 euros/talents i 2 euros l’infantil.\nÀngel Rúa 9 de novembre de 2013, a les 4:39\nOn cal apuntar-s'hi?\nCrida 14 de novembre de 2013, a les 14:30\nNo es requereix inscripció


L’Ajuntament de València aprova este dimecres una modificació de crèdit de 47 milions “per fer front a les conseqüències de la pandèmia” | Notícies Dígitals\nL’Ajuntament de València aprova este dimecres una modificació de crèdit de 47 milions “per fer front a les conseqüències de la pandèmia”\n18/05/2021 ajuntament de valencia, modificiació de credit\nL’alcalde de la ciutat ha explicat a través d’un comunicat que “l’excepcional període viscut per la pandèmia del coronavirus ha arrossegat moltes persones de València a una situació econòmica molt complicada, ha llastat molts negocis que creen ocupació i riquesa a la ciutat i ha obligat l’Ajuntament a adaptar alguns dels seus projectes”. Per això, ha continuat “presentem una modificació de crèdit que té per objectiu el manteniment i la creació d’ocupació, el reflotament de l’economia de proximitat en els nostres barris, i el rescat social d’aquelles persones que pitjor ho estan passant”.\nAixí, es destinen 4 milions d’euros extra a serveis socials per a pal·liar el context de crisi social sobrevinguda, altres 1’6 milions a plans d’ocupació, i 1’2 milions d’euros al comerç de proximitat i la seua dinamització. A sectors especialment vulnerables com els majors i els xiquets es destinen 700.000 euros, i a la cultura, la cultura festiva i l’esport també se’ls té en compte amb 1’1 milions d’euros que serviran per a impulsar-los. Finalment, es destinen més de 300.000 euros a la modernització tecnològica de l’Ajuntament, en un moment en què s’ha demostrat la importància de disposar d’uns serveis competitius en el tecnològic.\nPel que respecta a les inversions, els eixos de creixement de la ciutat continuen sent les polítiques de sostenibilitat, de protecció social i de creació d’ocupació. Així, es contempla, per un valor de 4 milions d’euros, sengles projectes globals d’accessibilitat en matèria de mobilitat per a vianants, als quals hem de sumar millores d’accessibilitat urbana en vies com el carrer de la Democràcia (prop d’1 milió d’euros); la urbanització de la plaça Músic Antoni Eiximeno (1’4 milions); la renaturalització de l’avinguda Ausiàs March (1’9 milions); la redacció del projecte per a remodelar el jardí de la Remunta (500.000 euros); o la conversió en zona de vianants del carrer Vila Barberà, entre les vies Doctor Gil i Morte i Bailén (300.000 euros); així com la redacció de diversos projectes com el de reurbanització de l’entorn de la Marina, en JJ Dòmine (600.000 euros) o el projecte de Bulevard cultural en Guillem de Castro i Xàtiva (800.000). Esta modificació atén les necessitats dels mercats municipals, com en el cas del mercat de Torrefiel (400.000 euros), amb la reparació de les seues cobertes, la millora de l’eficiència energètica en el mercat de Jesús (400.000 euros), o la reurbanització de l’entorn del mercat del Grau (400.000 euros). Els equipaments esportius en Nou Moles (1 milió), la posada a punt dels camps de futbol del Pont de Fusta, Beniferri i Tres Creus (400.000), així com els equipaments culturals i de biblioteca en el Carme (642.000 euros) també es contemplen en esta modificació de crèdit.\nL’impuls a la compra pública d’innovació (1’9 milions), les inversions en enllumenat públic (1’1 milions), la instal·lació d’equipaments fotovoltaics per 3’9 milions d’euros, la construcció d’unitats d’enterrament per 1 milió d’euros, i la inversió en la millora de la Devesa i al parc natural de l’Albufera per 5’5 milions d’euros, completen la modificació de crèdit pel que respecta a les inversions.\nFinalment, la modificació de crèdit també preveu una ampliació de capital a l’EMT per valor de 10 milions d’euros, i aportacions de 1’3 milions d’euros al Palau de Congressos, 1’1 milions a l’empresa pública AUMSA, altres 500.000 euros al Palau de la Música i prop de 400.000 euros a la fundació Turisme València.\n← La Universitat d’Alacant acull demà el lliurament dels premis de la Crítica 2020\nEl Levante UD ja prepara el partit de #LigaSantander davant el Cadiz CF →


El CBF Cerdanyola cau derrotat per cinc punts contra el líder de la Copa Catalunya\nEl CBF Cerdanyola contra el BF Viladecans\nEl Bàsquet Femení Viladecans va disputar, el dissabte 11 de gener al PEM Guiera, un partit molt igualat amb les seves rivals del CBF Cerdanyola que van deixar el marcador a 58-63\nper Laura Arias 12 de gener de 2020 04:00\nEl Club Bàsquet Femení de Cerdanyola ha plantat cara al líder de la Copa Catalunya en un partit molt disputat durant aquest dissabte, 11 de gener, al PEM Guiera. El Bàsquet Femení Viladecans, líder indiscutible del grup, s'ha emportat una victòria treballada que ha acabat amb un 58-63.\nTot i que el partit començava ja amb un cert desequilibri, amb només una derrota i amb onze victòries per part del BF Viladecans, el primer quart no va poder començar de millor manera. Dos llançaments seguits van posar a les de Pili Bilbao amb avantatge durant els primers minuts de joc.\nLes de Viladecans executaven transicions ràpides que afavorien a les seves rivals. A tres minuts d'acabar el primer quart, les de Viladecans aconseguien el primer avantatge sobre les verd i blanques. Així i tot, els dos equips seguien enxampant-se al marcador. Als últims segons, les de Viladecans només havien aconseguit la victòria per un punt anotant 14-15.\nEl segon quart començava tal com havia acabat, deixant un punt de diferència al marcador a favor de les blaves. També durant aquesta part del partit l'anotació va estar molt repartida, primer amb l'avantatge de les de Pili Bilbao, per tot seguit arribar les de Viladecans i empatar amb els tirs lliures i finalment amb els triples de les rivals, que deixaven les verd i blanques ja més enrera (29-33).\nAl principi del tercer quart, les del Cerdanyola van deixar perdre massa pilotes mentre les blaves no paraven d'anotar cistelles (29-37). Així, les de Pili Bilbao semblaven reaccionar quedant-se altre cop amb màxima igualtat i retallant distàncies per arribar al final del penúltim quart amb possibilitats de guanyar el partit marcant un 45-43, que tornava a deixar les de Cerdanyola per sobre de les seves rivals.\nFinalment, les verd i blanques van començar de forma positiva l'últim quart i el públic ja podia, fins i tot, assaborir la victòria quan van anotar 48-46. No obstant això, a cinc minuts d'acabar el partit, les rivals van agafar una gran distància (49-57) i van deixar a les cerdanyolenques allunyades de la victòria. Però, fins i tot quan les de Pili Bilbao semblaven tenir problemes per remuntar, van ficar canastra sense parar aconseguint un 57-59.\nLes de Cerdanyola no ho van deixar gens fàcil a les rivals, però la reacció de les de Viladecans, i amb els tirs lliures que els van concedir al seu favor, el partit va acabar amb un marcador a 58-63 i amb una derrota que trencava les 4 victòries consecutives que ja portava l'equip cerdanyolenc.\nSet victòries i set derrotes\nLes de Cerdanyola, que van començar la competició de forma irregular, han enllaçat quatre victòries consecutives que els ha deixat amb les mateixes victòries que derrotes i van finalitzar l'any 2019 ocupant la setena posició del grup.\nPili Bilbao, entrenadora del CBF Cerdanyola, afirma: "El BF Viladecans és un bon equip, té molt bones jugadores i han sortit quan havien de ficar aquells punts que els feien falta". Així i tot, l'entrenadora valora positivament el partit de les seves jugadores, "estem en la línia que hem d'estar", explica.\nLara Fernández (16 punts) i Carla Pérez (15 punts) han estat les màximes anotadores en aquest partit. De fet, Carla Pérez, ha estat seleccionada per participar en la 4a edició de l'ALLSTARS de la Copa Catalunya de bàsquet organitzat per la Federació Catalana de Basquetbol (FCBQ). La seva entrenadora, Pili Bilbao ha afirmat que "és una jugadora excel·lent, una líder dins l'equip, que treballa per aconseguir-ho i que s'ho mereix".


Notícies - ERC-MES vol que el Pla de l'Esport es decideixi entre l'Ajuntament, els clubs i els partits\nEl pla estratègic ha de determinar el futur de l'esport santcugatenc\nel 9/feb/16 Redacció Política PDF\nERC-MES demana que el futur Pla Estratègic de l'Esport tingui una comissió formada per l'administració local, els partits del ple, la Coordinadora d'Entitats Esportives i els clubs. Els republicans presentaran una moció al proper ple perquè aquesta comissió presenti un esbós del pla abans d'acabar l'any per determinar la situació del món esportiu a Sant Cugat i les mesures per millorar-lo.\nEl nou pla d'equipaments i d'usos i les subvencions per als clubs esportius són alguns dels aspectes que integraran el document. Les empreses ITIK, 7 Mars i Llop seran les encarregades de liderar el pla estratègic conjuntament amb l'Ajuntament i les entitats esportives. El regidor d'Esports, Eloi Rovira, espera que abans de l'estiu es concreti aquest pla que ha de marcar el futur de l'esport santcugatenc.\nAl marge de la comissió mixta que proposen, els republicans demanen que el projecte tingui presents la revisió que es farà del Pla d'Equipaments municipals, la possibilitat de patrocini i mecenatge dels clubs, i la perspectiva de gènere en l'esport, entre altres aspectes. El regidor d'ERC-MES, Èric Gómez, afirma que no és suficient haver presentat el projecte al Consell d'Esports.\nCreiem que el compromís ha de tenir lloc al ple municipal de la ciutat. Cal que el pla tingui la participació dels clubs i una memòria econòmica.\nAltres peticions dels republicans per al pla són que es revisi el funcionament de l'OMET i els criteris per assignar espais i horaris d'entrenaments i competicions oficials. Segons els republicans, el Pla Estratègic de l'Esport hauria d'estar aprovat el primer trimestre de l'any vinent.\npla estrategic de l'esport


Megamod 10 especial Futbol Català 18/19 per al Fifa Manager 19\nEls clubs modestos del futbol català tornen una temporada més al món dels videojocs, concretament al Fifa Manager de PC, amb dades actualitzades a la temporada 2018-2019 gràcies a una nova edició del nostre Megamod.\nEl Fifa Manager és un mànager de futbol original per a PC de la companyia EA Sports que es va deixar de produir el passat 2013, però que gràcies a la comunitat de fans s’ha mantingut viu fins avui dia. Els seguidors de la saga estan de sort, ja que podran descarregar gratis l’actualització a la temporada 2018-2019 des de la web alemana FMZocker, i posteriorment podran instal·lar el nostre Megamod 10 especial Futbol Català també de forma 100% gratuïta.\n“Fifa Manager permet controlar fitxatges, alineacions, pedrera, finances, contractes publicitaris o botigues del nostre club favorit, i guiar-lo fins a la final de la Champions League o el Mundialet de Clubs. Gràcies al Megamod 10 també podreu competir amb clubs modestos del Futbol Català i de la resta d’Espanya”\nAquestes són algunes de les millores que incorpora el Megamod 10 especial Futbol Català al videojoc Fifa Manager:\n+ Categoria Preferent Regional (estructura no real a causa de les limitacions del joc) amb 8 grups de 22 equips distribuïts per proximitat geogràfica. Amb sistema real de la Copa del Rei i Copa Federació.\n+ Lliga Espanyola amb les categories LaLiga, LaLiga2, 2B, 3a i Preferent Regional. 885 equips seleccionables (35 més que en l’última edició) amb especial incís en els clubs més modestos del Futbol Català.\n+ Pack amb més de 1.710 fotos d’estadis, 33 de jugadors i 780 de ciutats d’equips de la Lliga Espanyola. Nova imatge per a camps d’entrenament.\n+ Actualització del nivell i característiques de més de 9.478 jugadors reals (700 més que en l’última edició).\n+ Actualització de dades, nom dels equips filials, pressupostos, nivell dels estadis i rivalitats entre clubs de pràcticament tots els equips.\n+ Actualització de la gran majoria d’entrenadors i presidents de la temporada 2018-2019.\n+ Els equips del futbol català pertanyents a categories inferiors a la 2B que s’incorporen com a seleccionables en el videojoc Fifa Manager (alguns per primer cop en la història dels videojocs) són el CE L’Hospitalet, RCD Espanyol B, AE Prat, Santfeliuenc FC, UE Sant Andreu, CE Europa, FC Ascó, CF Gavà, UE Vilassar de Mar, UE Castelldefels, UA d’Horta, Cerdanyola del Vallès FC, Terrassa FC, FC Vilafranca, Palamós CF, UE Figueres, EC Granollers, FC Santboià, Reus Deportiu B, CF La Pobla de Mafumet, CF Montañesa, CF Igualada, AEC Manlleu, CF Balaguer, FC Andorra, FC Martinenc, UE Sants, UE La Jonquera, Lleida Esportiu B, UE Vic, CD Tortosa, UE Rapitenca, UE Valls, CA Alpicat, CE Manresa, CF Can Vidalet, CP San Cristóbal, EFAC Almacelles, FC Borges Blanques, FE Grama, UD Viladecans, UE Castellar, CE Júpiter, CD Masnou, FC Atlètic de Valls, CD Banyoles, CD Blanes, CD Morell, CD Suburense, CE Farners, CE Mataró, CE Premià, CF Amposta, CF Cambrils Unió, CF Lloret, CF Mollet UE, CF Olesa, CF Ripollet, CF Vila-Seca, CF Vilanova i la Geltrú, Club Atlètic Masnou, FC Cardedeu, Sant Cugat Esport FC, UD Cassà, UD Jesús i Maria, UD Vista Alegre, UE Avià, UE Rubí, UE Sant Ildefons, UE Sabadell Nord, EE Guineueta, UE Maçanet, i UE Tàrrega.\n– Instal·lar en el vostre PC una còpia original del Fifa Manager 13 o 14. Podeu aconseguir una còpia en format físic en cd, o en descàrrega digital a preu molt econòmic.\n– Instal·lar les diverses modificacions creades pel portal alemany FMZocker per a l’edició 2018-2019, els quals ens permetran iniciar el joc a la temporada 2018-2019, renovant per complet tot el joc, i actualitza les dades i escuts de les principals lligues del món! Indicar al vostre antivirus (en cas que n’useu) que exclogui de les anàlisis els fitxers F.MANAGER.exe i rld.dll, si no us els esborrarà quan els executeu en detectar-los com a virus.\n– Un cop tot instal·lat, obrim l’editor DBEdition.exe (editor especial creat per FM Zocker que trobareu dins la carpeta FIFA MANAGER 13 o 14 situada a la vostra unitat C:), li diem a tot que sí, quan ens pregunti. Un cop obert anem a File>Save i després cliquem Update all the data from the game, i tanquem.\n– Ara és el moment de descarregar el nostre Megamod 10 (clicant sobre el bàner que trobareu al final de l’article) el descomprimim a l’escriptori, veurem dues carpetes “Els meus documents” i “Unitat C”. És molt senzill, hem de fer copiar i enganxar cada carpeta que trobarem dins en el directori que s’indica. Quan ens preguntin si volem reescriure, sempre diem que sí.\n– Ara l’únic que hem de fer és obrir altre cop l’editor DBEdition.exe, guardar, exportar i tancar l’editor (com hem fet en el previ pas). I ja tenim el Fifa Manager 19 actualitzat amb el Megamod 10 de la Lliga Espanyola 2018-2019, especial Futbol Català. Per iniciar partida de forma correcta cal accedir al joc mitjançant l’arxiu F.MANAGER.exe\n– Es recomana instal·lar finalment tots els MODS gràfics de la web Fm-Trikots, ja que ens deixaran el joc gràficament com a nou.\n– I ara ja podeu jugar amb el millor mànager de futbol del moment!\nEl nostre treball ha comptat amb la col·laboració desinteressada per a l’estructura de competició de l’usuari Orei del fòrum espanyol Amantes del Fifa Manager.\n– L’equip que vull no apareix amb la plantilla de la temporada 2018-2019, què he de fer?\nNo tots els nous clubs afegits tenen les plantilles actualitzades. Indica’ns quin t’agradaria que corregíssim per a la propera actualització.\nEnvia’ns un correu a info@microoci.com amb l’assumpte FIFA MANAGER 18-19 i explica’ns els errors i les millores que realitzaries de forma detallada.\n– Hi haurà un futur Megamod 11 especial Futbol Català per a la temporada 2019-2020?\nSí, però el juny del 2020.\n* T’agraïm la teva opinió via correu electrònic, Facebook o Twitter per a\npoder seguir realitzant aquest laboriós treball de forma desinteressada.


Arribada amb canoes a Tortosa dels participants de la dinovena edició de la Piraguada popular de la PDE | ACN\nper ACN 16 de juny de 2019 15:46\nLa dinovena edició de la Piraguada popular de la Plataforma en Defensa de l'Ebre (PDE) ha denunciat aquest diumenge el "desequilibri econòmic, mediambiental i la pèrdua de persones" que han sofert les Terres de l'Ebre amb el minitransvasament de l'aigua cap a Tarragona, coincidint amb el trentè aniversari de la creació del Consorci d'Aigües de Tarragona (CAT). Un dels portaveus de la PDE, Joan Antoni Panisello, ha demanat que es reverteixen els cabals del riu al·legant que no es pot sostenir l'economia d'un territori amb "els recursos que no tenen i mantenir aquesta infraestructura espoliant-ne un altre". Enguany, en la piraguada hi han participat unes 200 persones que han recorregut dotze quilòmetres des de Xerta, parant a Aldover, fins a arribar a Tortosa, on han protagonitzat un acte reivindicatiu.\nEls participants de la piraguada s'han aplegat a l'embarcador de Xerta a quarts de deu d'aquest matí i després d'escoltar les indicacions dels organitzadors han recollit l'armilla salvavides i la canoa per iniciar un descens de dotze quilòmetres. En canoes individuals o bé dobles han enfilat riu avall i s'han aturat a Aldover per esmorzar. "És la festa de fi de curs, que fem cada any per fer balanç, ja que ens posem dins del riu i en veiem l'estat amb els nostres propis ulls", ha explicat Mireia Palos, una de les organitzadores.\nDe fet, Palos ha lamentat que faci trenta anys de la primera "extracció forta d'aigua" per part del Consorci d'Aigües de Tarragona. En aquest sentit, ha assegurat que "no només s'emporta l'aigua sinó altres recursos i moltes persones. Ens trobem amb una diàspora ebrenca, una fuga de talent que abandona el territori", ha denunciat. A més, ha afirmat que cada vegada hi ha "més amenaces sobre aquest riu i el delta".\nComparteix la lluita Panisello, que ha reiterat que enguany es compleix trenta anys que l'aigua de l'Ebre "porta riquesa, futur i progrés al Camp de Tarragona". Davant d'aquesta situació, ha dit que "potser seria el moment que les indústries i els ajuntaments receptors que han tingut prou temps per ser autosuficients deixin de dependre de l'Ebre". Per això, el portaveu ha demanat que de manera gradual es reverteixin els cabals i ha insistit que els transvasaments "no vertebren un país", sinó el contrari.


7 Plans a la Cerdanya per aquest estiu - Blog | Turisme FGC\n7 Plans a la Cerdanya per aquest estiu\nActivitats familiars · La Molina Bike Park · La Molina Bike Park, bike patrols, La Molina, BTT · Senderisme\nAquest estiu et portem els millors plans per a fer a la Cerdanya amb família o amics!\n1. Passeja per la ruta literària a Puigcerdà:\nL’Ajuntament de Puigcerdà ha donat a conèixer unes rutes culturals úniques. Una de les més demandades és la de Joan Maragall. La ruta literària mostra i explica els llocs on el poeta es va inspirar per a crear part de la seva obra.\nUn dels exemples és el poema “A muntanya” on el 1897 Maragall es va seure a narrar el que veien els seus ulls a mateixa plaça de l’Ajuntament on a l’actualitat s’hi troba una placa en el seu honor:\n“M'agrada el balcó gran de la muralla\ni amb ull ja quasi incommovible aguaita\nel pas de la llunyana tempestat.”\nFont de la imatge: @juanje2712\nEra en el mateix lloc on Josep Pla deia: quin punt més extraordinari per badar. Us imagineu poder veure el poble amb els ulls d’un poeta? Si us agrada la idea... Descobriu la ruta a JoanMaragall.cat, és gratuïta!\n2. Descobreix el circuit d'interpretació de fauna salvatge de La Molina\nSi el que us agrada és investigar i sou uns intrèpids exploradors us recomanem el circuit d’interpretació de fauna salvatge de La Molina, una activitat dirigida al públic més menut amb bon nas i una lupa! La nova ruta d’interpretació de la Vida Silvestre es un recorregut circular pensat per fer a peu en plena natura de La Molina.\nPodreu trobar panells amb cérvols, mussols, esquirols, guineus vermelles, llebres, marmotes... i si els trobeu tots obtindreu un diploma de bon explorador dels boscos!\nPreparats per una aventura en família? Descobreix-ho al Circuit d'Interpretació!\n3. Investiga La Cova d’Anes a Prullans\nPrullans és un petit poble que s’expandeix per la Baixa Cerdanya, recorrent el riu Segre. En aquest indret hi trobarem una cova ben curiosa a un centenar de metres de la carretera de Prullans, la Cova d’Anes.\nFont de la imatge: @RosaMariaFerre\nAquesta gruta és espectacular i històrica de fàcil accés i molt segura.\nEn aquesta cavitat ens podrem moure amb facilitat i no té zones molt estretes i compleix les condicions d’una visita en família però... quina història té aquesta cova?\nDescoberta pels nostres avantpassats més llunyans, en l’època de bronze, el poblament neolític ja freqüentava la zona deixant alguns dòlmens més amunt com el Dolmen d’Orèn. Als anys 70 es van fer grans descobertes d’un crani de dona i sitges plenes de cereals. Anys desprès als 90 l’espeleòleg Emilio Reyes va voler superar un rècord d’incomunicació vivint en una cova més de 365 dies. Òbviament no va poder suportar més de 68 dies a causa de la seva pèrdua de 12 kg l’última setmana i al no poder veure el sol el seu organisme portava 16 dies de retard.\nFont de la imatge: notesdecamp.com\nEls metges van recomanar a Reyes que sortís a causa del seu malestar psíquic i físic. Desprès d’aquest experiment no se n’ha dut cap més de conegut i la cova va tornar al seu hàbitat natural.\nLes estalagmites segueixen intactes tot i la afluència de la gent en aquesta gruta. Esteu preparades per agafar el casc, una lot i endinsar-vos a la cova d’Anes?\nPodeu informar-vos a la pàgina web de l’Ajuntament de Prullans o a Notesdecamp.com\n4. Passeig en el Telecabina Cadí - Moixeró\nEl Telecabina Cadí-Moixeró és el punt de referència de les activitats d’estiu. Gràcies al Passeig en Telecabina es pot arribar a la zona més alta de l’estació: el refugi Niu de l’Àliga.\nUna autèntica experiència per gaudir de les magnífiques vistes de la Cerdanya, el Berguedà i el Ripollès des d'un punt d'observació panoràmic a 2.537 metres d'altitud.\n5. Gaudeix de Llívia\nUn famós enclavament de Catalunya dins de França produït pel Tractat dels Pirineus del 1659. Encara que aquesta anècdota sembli antiga, la realitat és que per entrar a Llívia haurem de trepitjar França.\nAixí doncs, us venim a explicar tres grans plans per a fer a Llívia. En primer lloc, el castell de Llívia. Un antic castell enderrocat però que des del capdamunt s’hi pot veure tota la plana de la Cerdanya.\nLa primera farmàcia d’Europa! Una de les primeres farmàcies d’Europa a principis del segle XV es troba aquí. Després de 7 generacions de la família Esteve al 1942 van decidir tancar i la Diputació de Girona la va comprar al 1964 per transformar-la en el museu que a dia d’avui podem visitar.\nFont de la imatge: @marcbel\n6. Emociona't al Parc d’Aventures a La Molina\nLa energia mai s’acaba ni pels més petits ni pels més grans!\nEl Parc d'aventura són uns circuits per dalt dels arbres que compta amb tirolines, ponts tibetans, ponts de mico, salts de Tarzan i molt més! Aquests circuits permeten fer diversos nivells, els quals són aptes per a tots els públics. Obert els caps de setmana i a partir de juliol obert cada dia de 10 a 19h.\nMés informació a Parc d'Aventura\n7. Llegeix rondalles al reducte de Bellver de la Cerdanya\nEn aquest poble podrem trobar tot l’encant de la Cerdanya en un mateix indret. No només pel seu pont que duu a una fortificació elevada en el terreny, ni els seus emmerdissats, sinó també per les seves muralles.\nFa que ens transportem a la baixa edat mitjana, al 1277 quan el rei Jaume II de Mallorca va donar l’ordre d’aixecar les muralles gràcies al seu punt geogràfic estratègic entre el comptat de la Cerdanya i el d’Urgell.\nFont de la fotografia: @RosaMariaFerre\nEl poeta Gustavo Adolfo Bécquer va viure a Bellver durant l’estiu del 1860. Aquest il·lustre personatge en el qual es va inspirar en el poble per a escriure les llegendes de La cruz del diablo.\n“El crepúsculo comenzaba a extender sus ligeras alas de vapor sobre las pintorescas orillas del Segre, cuando después de una fatigosa jornada llegamos a Bellver, término de nuestro viaje.”\nÉs per això que l’Ajuntament li va retre un homenatge posant una placa a la plaça que duu el seu nom amb un parell de figures commemoratives. Una forma part d’un poema visual que relaciona la figura de Bécquer amb la seva famosa obra de les orenetes:\nQuè et semblen aquests plans? T’apuntes a fer-los tots?\nLa Molina Bike Park Oci en Familia Senderisme\nEl teu estiu a La Molina\nPassa un estiu ple d'activitats a La Molina!\nSegueix-nos a Instagram - La Molina


Retards de 45 minuts en ochos línies de Rodalies per l'avaria a Sants (Barcelona)\nPublicat 23/08/2019 21:51CET\nUna avaria a les installacions d'Adif a l'estació de Sants de Barcelona, ja reparada, ha provocat durant tota la jornada retards a diferents línies de Rodalies i sobre les 20.00 hores d'aquest divendres eren de 45 minuts, han informat fonts de Renfe a Europa Press.\nLes línies que encara estan afectades per la incidncia són R2 sud, R2 nord, R2, R11, R13, R14, R15 i R16, mentre que la R1, R3 i R4 ja funcionen amb normalitat, després d'haver registrat també retards, encara que menors.\nRenfe espera que es produeixin afectacions puntuals fins al final del servei.\nLa incidncia a Sants es trobava a la zona de vies que comunica aquesta estació amb la de Passeig de Grcia, i ha estat reparada sobre les 16.00 hores.\nRenfe calcula que ambdues avaries acabaran afectant al final del dia a un total de 150.000 usuaris i hauran provocat retards a 330 trens.


Turisme col·labora en la campanya 'Tapes Made in CV' que premia el talent i la creativitat gastronòmica dels cuiners de la Comunitat\nAquesta campanya està emmarcada dins del conveni de col·laboració de Turisme CV amb Conhostur\nColomer subratlla que 'la tapa és un exemple brillant del talent, en què se sintetitza la creativitat dels nostres cuiners i del sector hostaler'\n(23/05/2019) - Aquesta campanya està emmarcada dins del conveni de col·laboració de Turisme CV amb Conhostur\n- Colomer subratlla que "la tapa és un exemple brillant del talent, en què se sintetitza la creativitat dels nostres cuiners i del sector hostaler"\nEl secretari autonòmic de Turisme Comunitat Valenciana, Francesc Colomer, ha participat, juntament amb el president de la Federació Empresarial d'Hostaleria de València, Manuel Espinar, en la presentació de la II Ruta de Tapes Made in CV de la Confederació Empresarial d'Hostaleria i Turisme (Conhostur).\nAquesta campanya, emmarcada dins del conveni de col·laboració entre Turisme Comunitat Valenciana i Conhostur, té com a objectiu la promoció i el desenvolupament del producte gastronòmic a la Comunitat.\nLa II Ruta de Tapes Made in CV tindrà lloc a 32 locals de València i a 32 més d'Alacant fins al 9 de juny i, una vegada més, pretén promoure la cultura de la tapa valenciana a través de propostes gurmet elaborades amb productes de la terra.\nFrancesc Colomer ha destacat que "la gastronomia és un element fonamental per a rearmar un territori i és un atribut fonamental que hem de posar en valor", per la qual cosa ha subratllat l'aposta de Turisme per a impulsar la Xarxa Gastroturística i la marca 'L'Exquisit Mediterrani' com a "punt d'inflexió en l'estratègia per a potenciar la gastronomia com un eix essencial del que és nostre".\n"El concurs de tapes és una peça del relat fonamental de la nostra col·laboració amb Conhostur, que és un aliat molt potent per a desplegar governança al nostre territori", ha assenyalat.\nA més, ha ressaltat que "la tapa és un exemple brillant del talent, perquè en una tapa es resumeix la creativitat dels nostres cuiners i del sector hostaler", i ha afegit que "més enllà del producte té a veure amb una manera d'entendre el turisme".\nUn dels objectius d'aquesta ruta és dinamitzar l'oferta gastronòmica als bars i als restaurants de València i d'Alacant, i posar en valor els productes autòctons i de temporada. De fet, l'origen del projecte va ser el 'Receptari Made in CV' que els mateixos impulsors van presentar a principis de l'any passat, amb quinze receptes de cuiners reconeguts basades en alguns dels millors productes de la Comunitat.\nRestaurants participants en la II Ruta de Tapes Made in CV\nLa ciutat de València tindrà restaurants que participen a zones tan diverses com el centre, Russafa, l'Albereda, Aragó, Algirós, el Cabanyal, la Malva-rosa, La Marítima, Joan Llorenç, Pla del Real, Saïdia, la Ciutat de les Arts i les Ciències, Campanar i les Corts Valencianes, a més de la localitat de la Pobla de Farnals.\nPer la seua banda, a Alacant els locals es repartiran entre la capital, Benidorm, Ciudad Quesada, Elx, Elda, Arenals del Sol, Monòver, Sant Vicent del Raspeig, Torrellano o Torre del Pla, Torrevieja i Villena. A tots hi haurà un preu unitari de 4 euros que inclourà la degustació d'una tapa i una cervesa.\nIgual que en l'edició passada, hi haurà un concurs entre els cuiners i cuineres participants per a triar la tapa més original, la final del qual tindrà lloc el 3 de juny al CdT de València amb quatre locals seleccionats prèviament per un jurat a les dues ciutats. El guanyador del concurs participarà en l'acció de promoció internacional que es durà a terme amb motiu del Dia Mundial de la Tapa.\nTotes les propostes, elaborades especialment per a aquestes jornades, poden consultar-se en la web ací.


El virus (Melcior Comes)\n3 min. Escriptor 14/02/2020 19:25\nHem d’esperar, per desgràcia, que el que estem vivint els darrers dies amb motiu del coronavirus d’origen xinès serà només el primer episodi d’un serial de terror global que es farà més espantós i grotesc a mesura que passin les setmanes, els mesos i potser els anys.\nAquest estadi passarà, com han passat altres malalties infeccioses que han causat morts arreu del globus, però de moment fan créixer la paranoia, el terror planetari i les ganes de gresca i de fer por que tenen els mitjans de comunicació més o menys sensacionalistes. Percebo una forma d’enyor de les plagues medievals, espants premoderns que acompanyen la sofisticació llampant d’un congrés de mòbils, al qual, absurdament, han deixat d’acudir fabricants que aquí a l’estat espanyol haurien de sentir-se més segurs que als seus països d’origen, fent que tot plegat s’hagi hagut de suspendre. Això, entre altres històries, està provocant onades d’histèria poc o molt soterrada; les persones més grans tenen por de sortir de casa encara que als seus pobles i ciutats no hi hagi cap cas d’infecció, i per descomptat per res del món s’atreveixen a agafar un avió i anar-se’n de vacances o emprendre qualsevol altre viatge més enllà del supermercat del barri, i alerta.\nMolts canals de televisió estan dedicant al tema hores i hores, i tot envoltat de suspicàcies i absurditats de pel·lícula de catàstrofes. S’esgoten les màscares per tapar-se la boca, a les farmàcies. Ningú va als restaurants xinesos, o ben poca gent, i els xinesos ja comencen a queixar-se que els miren malament al transport públic, o a la sala d’espera del centre de salut, on acudeixen per afeccions o revisions rutinàries que no tenen res a veure amb cap mena de malaltia vírica. No obrir paquets amb productes que venen de la Xina! No anar als basars, on es venen coses d’allà, a mans de dependents d’ulls orientals. No deixa de ser terrible, també, que els ciutadans d’origen xinès del nostre país hagin estat els primers a buidar de màscares les farmàcies d’aquí, tot per enviar-les a les famílies conegudes de la Xina: allà n’hi ha escassetat, sembla. La dada curiosa és que, de fet, les màscares ja eren fabricades a la Xina: tornen cap a casa, deu vegades més cares. També aquests gels hidroalcohòlics que serveixen per netejar-se les mans de gèrmens.\nXinesos que gaudeixen de la nacionalitat espanyola, i que havien anat allà per celebrar l’any nou xinès, ara es veuen amb l’obligació d’estar tancats a casa durant quinze dies, almenys, a veure si desenvolupen o no els símptomes, una festa de l’any nou que sovint es fa també a les grans capitals d’Occident, però que enguany s’ha hagut de suspendre.\nL’índex de mortalitat entre els infectats a penes supera l’1%, diuen. Curiosament, en matar, el virus també mata la possibilitat d’escampar-se. Aïllar una ciutat sencera, com s’ha fet a Wuhan, no és una mesura viable a llarg termini. La cosa ens donarà encara moments de terror teatral massiu, però serà més l’esgotament davant la falta de novetats llamineres el que matarà no el virus real sinó el virus de la por mediàtica, el deler paranoide sense sentit que ara fa vendre quatre diaris. Tot cansa.


Administració de Comunitats – Cambra de la Propietat Urbana de Barcelona\nUn servei integral, creant convivència i donant tranquil·litat\nLa Cambra facilita als propietaris als quals administra la comunitat l’àcces on-line al seu estat de comptes i documentació electrònica.\nComunitats / Accés online\nEl Departament d’Administració de Comunitats de la Cambra gestiona els aspectes econòmics, tècnics i legals de l’edifici i de la comunitat de propietaris.\nTreballem en quatre fronts:\nLa gestió econòmica. Comencem per elaborar el pressupost econòmic anual amb criteris de sostenibilitat del edifici, comoditat dels propietaris i optimització de les despeses. A partir del pressupost aprovat, gestionem el cobrament de quotes, controlem les despeses i realitzem els pagaments. A final d’exercici liquidem els comptes davant la Junta i analitzem el resultat de la gestió realitzada.\nEl manteniment dels immobles. El manteniment preventiu garanteix un estat òptim permanent de l’edifici i el manteniment correctiu actua davant les incidències imprevistes. L’equip tècnic de la Cambra col·labora amb el Departament de Comunitats per a que els edificis que gestionem tinguin una supervisió tècnica permanent i un control immediat de les incidències. Els propietaris assessorats pels tècnics de la Cambra poden escollir el model de manteniment que més els convingui en funció dels requeriments de l’edifici i la seva disponibilitat econòmica.\nLa gestió administrativa. Actuem com a Secretari a les Reunions Ordinàries o Extraordinàries i assessorant sobre els aspectes legals i administratius a la Junta i els propietaris. També, representant la comunitat davant tercers i les Administracions.\nLa gestió legal. Els serveis jurídics de la Cambra poden actuar defensant els interessos de la comunitat en aspectes relacionats amb morositat, vicis de la construcció, reclamacions a industrials i asseguradores i revisant els contractes amb tercers que hagi de signar la Junta.\nEl resultat és un edifici en millors condicions de conservació i una comunitat més cohesionada.